۱۴۴۶-۷-۲۴تاریخ نشرشوی خبرونه د هېواد په کچه ۲۷۶۳ تنه زده کوونکو ته ښوونیز خدمات! #افغانی_سرې_میاشتې په تېره یوه اونۍ کې د ټول هېواد په کچه د ۳۶ ښوونیز مرکزونو له لارې په ټولیز ډول ۲۷۶۳ تنه زده کوونکو ته په بېلابېلو برخو کې لکه ښوونې او روزنې، شخصی او چاپېریالی روغتیا ساتنې، لومړنیو روغتیایی مرستو ترسره کولو او د پېښو له زیانونو د ځان ژغورنې اړوند زده کړې او عامه پوهاوی ورکړی دی. ترڅنګ یې دافغانی سرې میاشتې د غړیتوب په برخه کې یې ۲۲ تنه نوی غړی هم راجذب کړی دی کابل کابل ولایت کې ۲۴۹۶۸ تنه اړمنو وګړو ته روغتیایی خدمات! د #افغانی_سرې_میاشتې روغتیاپالانو د کابل ولایت په بېلابېلو سیمو کې د تېرو ۳۰ ورځو په ترڅ کې ۷۲۳۸ تنو ته د کتنې ترڅنګ د اړتیا وړ درمل ورکړی؛ د ۷۳۶ تنو ټپیانو پانسمان، ۶۷۷۲ مېرمنو او ماشومانو ته د بیلا بیلو ناروغیو د مخنیوی په برخه کې د واکسینونو تطبیق، ۷۰۰۴ کسانو ته د روغتیا ساتنې په تړاو اړینې مشورې، ۱۰۳۵ مېرمنو ته د زیږون په برخه کې خدمات، ۱۶۱۵ خوارځواکو ماشومانو ته د خوارځواکۍ اړوند خوراکی توکی او ۵۶۸ تنو مېرمنو ته یې د کورنی تنظیم د چمتووالی په برخه کې لازمې مشورې هم ورکړې دی. هلمند ‏هلمند ولایت کې د ورښتونو له امله پر زیانمنو شویو کورنیو د غیر خوراکی توکو مرسته ووېشل شوه! نن شنبه د رجب د میاشتې پر ۲۴مه، د ‎#افغانی_سرې_میاشتې له لوری د هلمند ولایت په مرکز لښکرګاه کې د ورښتونو له امله له ۲ زیانمنو شویو کورنیو سره ۳ قلمه د غیر خوراکی توکو مرسته ترسره شوه، چې هرې کورنۍ ته ۶ کمپلې، ۱ سیټ د پخلنځی توکی او ۶ د اوبو بوشکې ورکړل شوې. مرکزی ریاست ‏سرپرست عمومی رئیس له مرکزی روغتون لیدنه وکړه! نن شنبه د رجب د میاشتې پر ۲۴مه، د ‎#افغانی_سرې_میاشتې سرپرست عمومی رئیس ښاغلی شیخ الحدیث شهاب الدین دلاور، ددې خیریه ملی ټولنې اړوند کابل مرکزی روغتون کې د ناروغانو د درملنې او دوی ته د ترسره کېدونکو خدماتو له بهیر څخه لیدنه وکړه. کتنه کې د افغانی سرې میاشتې سرپرست عمومی رئیس روغتیاپالانو ته د روغتیایی خدماتو ترسره کولو پر وړاندې د شته ستونزو د حل ډاډ ورکړ او ناروغانو ته یې د عاجلې روغتیا او لا ښو خدماتو وړاندې کولو هیله څرګنده کړه. دا راز ښاغلی دلاور د روغتون مسئولینو ته سپارښتنه وکړه، څو د ناروغانو په درملنه او عملیاتو کې له بشپړ صداقت او اخلاص کار واخلی او له مراجعینو سره د اسلامی اخلاقو په رڼا کې چلند وکړی.